SENA ควัก 507 ลบ. เข้าถือหุ้น “เจ. เอส. พี. พร็อพฯ” 24.16 % ต่อยอดธุรกิจอสังหาฯ
SENA ควัก 507 ลบ. เข้าถือหุ้น “เจ. เอส. พี. พร็อพเพอร์ตี้” สัดส่วน 24.16 % เพื่อต่อยอด-สนับสนุนโครงการพัฒนาอสังหาริมทรัพย์
SENA ควัก 507 ลบ. เข้าถือหุ้น “เจ. เอส. พี. พร็อพเพอร์ตี้” สัดส่วน 24.16 % เพื่อต่อยอด-สนับสนุนโครงการพัฒนาอสังหาริมทรัพย์
15 ธ.ค. 2564

บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ที่ประชุมคณะกรรมการบริษัท ครั้งที่6/2564 เมื่อวันที่ 15 ธันวาคม 2564 ได้มีมติอนุมัติให้บริษัทฯ ลงทุนในหุ้นสามัญของ บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP จำนวน 1,014.60 ล้านหุ้น หรือ คิดเป็นร้อยละ 24.16 ของจำนวนหุ้นที่ออกและชำระแล้วของ JSP ในราคา 0.50 บาทต่อหุ้น คิดเป็นมูลค่าเงินลงทุนรวม 507.30 ล้านบาท
โดยมีวัตถุประสงค์เพื่อขยายการลงทุนในธุรกิจพัฒนาอสังหาริมทรัพย์ของบริษัทฯ รวมทั้งต่อยอดและสนับสนุนโครงการพัฒนาอสังหาริมทรัพย์ของบริษัทฯ ทั้งนี้ JSP ประกอบธุรกิจพัฒนาอสังหาริมทรัพย์เพื่อขายและอสังหาริมทรัพย์เพื่อการเช่า
ทั้งนี้บริษัทฯ อยู่ระหว่างการศึกษาการเข้าลงทุนใน JSP เพิ่มเติม ในกรณีที่บริษัทฯ มีการพิจารณาเพื่อเข้าลงทุนใน JSP เพิ่มเติม บริษัทฯ จะดำเนินการให้เป็นไปตามประกาศคณะกรรมการกำกับตลาดทุน และตลาดหลักทรัพย์แห่งประเทศไทยและ/หรือ กฎเกณฑ์อื่นๆ ที่เกี่ยวข้องต่อไป